Turinys
Rodyklė 🔎︎

# Teksto langelių jungimas

Du ar daugiau pažymėtų teksto langelių sujungiami į vieną.

Jei norite tai atlikti…

Pažymėkite du ar daugiau teksto langelių ir

Pasirinkite komandą Figūros ▸ Sujungti tekstą.

Atverkite kontekstinį meniu ir pasirinkite komandą Sujungti tekstą.

Keletą teksto langelių galima sujungti į vieną didesnį ir jame bendrai taisyti sujungtą tekstą.

Teksto jungimo funkcija ypač naudinga „LibreOffice Draw“ grafikos rengykle taisant PDF dokumentus.

Funkcija tikrina, ar teksto fragmentai baigiasi sakinio pabaigos skyrybos ženklu. Jei ne, tuomet kito teksto langelio tekstas pridedamas prie to paties sakinio užuot pradėjus naują pastraipą. Sujungus keletą teksto langelių reikės sutvarkyti pastraipas, pritaikyti norimą pastraipų formatą.

## Pastabos

- Jungtinis teksto langelis įterpiamas į veikiamąjį sluoksnį.

- Jei atskiri teksto langeliai turi pavadinimus, jungtinis teksto langelis pavadinimo neturės.

- Atskirų teksto langelių antraštės ir aprašai pašalinami.

- Po sujungimo pradiniai teksto langeliai pašalinami.

- Sujungus sąrašus reikės rankiniu būdu atkurti sąrašo struktūrą, kuri gali būti iškraipoma dėl skyrybos ženklų. Tai ypač aktualu numeravimo stiliui „1.“, kai tekstas po taško nukeliamas į naują eilutę.

- Jungimo rezultatas bus geresnis, jei jungiamų teksto langelių pastraipų formatas bus panašus. Rašmenų formatas jungiamuose langeliuose išlaikomas. Sujungus teksto langelius su skirtingais pastraipų formatais (antraščių, sąrašų ir kt.) reikės rankiniu būdu pritaikyti norimą teksto išdėstymą ir formatą.

Susijusios temos

Eksportuoti PDF formatu